bombman/thwiki-2026-super-clean-5k huggingface dataset:
ประเทศเซเนกัล เข้าร่วมการแข่งขันโอลิมปิกฤดูหนาว 2010 ณ แวนคูเวอร์ ประเทศแคนาดา การเข้าร่วมครั้งนี้นับเป็นครั้งที่ห้าของประเทศในโอลิมปิกฤดูหนาว เช่นเดียวกับโอลิมปิกฤดูหนาว 2006 นักกีฬาของเซเนกัลมีเพียงคนเดียว คือ เลย์ตี เซก นักกีฬาสกีลงเขา เขายังทำหน้าที่เป็นผู้เชิญธงชาติของประเทศในขบวนพาเหรดแห่งชาติในพิธีเปิดอีกด้วย เซกไม่ได้รับเหรียญรางวัลใด ๆ แต่เขาทำผลงานได้ดีกว่า ซามีร์ อัซซีมานี จากโมร็อกโก ในการแข่งขันประเภทไจแอนท์สลาลอม สกีลงเขา ทีมนักกีฬาเซเนกัลขณะเดินเข้าสู่สนามในขบวนพาเหรดแห่งชาติ นักกีฬาเซเนกัลเพียงคนเดียวในมหกรรมครั้งนี้ เลย์ตี เซก ลงแข่งขันทั้งประเภทไจแอนท์สลาลอมชาย และสลาลอมชาย เขาเป็นหนึ่งในนักสกีชาวแอฟริกา 3 คนในโอลิมปิกแวนคูเวอร์ ร่วมกับ ควาเม เอ็นกรูมาห์-อาเชียมปง จากกานา และ ซามีร์ อัซซีมานี จากโมร็อกโก เซกไม่สามารถแข่งขันจบรอบแรกของสลาลอมได้ (DNF) จึงไม่ได้ลงแข่งขันในรอบที่สอง สำหรับไจแอนท์สลาลอม เขาทำเวลาได้ 1:32.32 และ 1:33.82 รวมเวลา 3:06.14 ช้ากว่า คาร์โล ยันกา เจ้าของเหรียญทองจากสวิตเซอร์แลนด์ รวม 28.31 วินาที แต่ยังจบอันดับเหนือกว่าอัซซีมานีหนึ่งอันดับ หลังจบการแข่งขัน เซกกล่าวว่า “ผมมีความสุขที่ผมแข่งจบได้” ;รายการแข่งขันสกี นักกีฬา ประเภท รอบที่ 1 รอบที่ 2 รวม อันดับ เลย์ตี เซก สลาลอมชาย DNF ไม่ผ่านเข้าสู่รอบต่อไป ไจแอนท์สลาลอมชาย 1:32.32 1:33.82 3:06.14 73 อ้างอิง ประเทศเซเนกัล 2010
ข้อมูลล่าสุด ณ การแข่งขัน รหัสประจำตัวนักขับ รหัสสามตัวอักษร นักขับ ALB อเล็กซานเดอร์ อัลบอน ALO เฟร์นันโด อาลอนโซ ANT คีมี อันโตเนลลี BEA โอลิเวอร์ แบร์แมน BOR กาบรีแยล โบร์โตเลตู BOT วัลต์เตริ โบตตัส COL ฟรังโก โกลาปินโต GAS ปีแยร์ กัสลี HAD อีซัก อาจาร์ HAM ลูวิส แฮมิลตัน HUL นีโค ฮึลเคินแบร์ค LAW เลียม ลอว์สัน LEC ชาร์ล เลอแกลร์ LIN อาร์วิด ลินด์บลอด NOR แลนโด นอร์ริส OCO แอ็สเตบาน ออกง PER เซร์ฆิโอ เปเรซ PIA ออสการ์ พิแอสทรี RUS จอร์จ รัสเซลล์ SAI การ์โลส ไซนซ์ ยูนิออร์ STR แลนซ์ สโตรลล์ VER มักซ์ แฟร์สตัปเปิน รหัสประจำการแข่งขันกรังด์ปรีซ์ รหัสสามตัวอักษร การแข่งขัน AUS ออสเตรเลียนกรังด์ปรีซ์ 2026 CHN ไชนีสกรังด์ปรีซ์ 2026 JPN เจแปนนีสกรังด์ปรีซ์ 2026 BHR บาห์เรนกรังด์ปรีซ์ 2026 SAU ซาอุดีอาระเบียนกรังด์ปรีซ์ 2026 MIA ไมอามีกรังด์ปรีซ์ 2026 CAN แคนาเดียนกรังด์ปรีซ์ 2026 MON โมนาโกกรังด์ปรีซ์ 2026 BCN บาร์เซโลนา-กาตาลุญญากรังด์ปรีซ์ 2026 AUT ออสเตรียนกรังด์ปรีซ์ 2026 GBR บริติชกรังด์ปรีซ์ 2026 BEL เบลเจียนกรังด์ปรีซ์ 2026 HUN ฮังกาเรียนกรังด์ปรีซ์ 2026 NED ดัตช์กรังด์ปรีซ์ 2026 ITA อิตาเลียนกรังด์ปรีซ์ 2026 ESP สเปนิชกรังด์ปรีซ์ 2026 AZE อาเซอร์ไบจานกรังด์ปรีซ์ 2026 SIN สิงคโปร์กรังด์ปรีซ์ 2026 USA ยูไนเต็ดสเตตส์กรังด์ปรีซ์ 2026 MXC เม็กซิโกซิตีกรังด์ปรีซ์ 2026 SAP เซาเปาโลกรังด์ปรีซ์ 2026 LVG ลาสเวกัสกรังด์ปรีซ์ 2026 QAT กาตาร์กรังด์ปรีซ์ 2026 ABU อาบูดาบีกรังด์ปรีซ์ 2026 การใช้งาน ; ตัวอย่าง แสดงผลการแข่งขันโมนาโกกรังด์ปรีซ์ 2026 ของมักซ์ แฟร์สตัปเปิน (แสดงผลเฉพาะในช่องของตาราง) แสดงผลการแข่งขันบาห์เรนกรังด์ปรีซ์ 2026 ของแลนโด นอร์ริส พร้อมลิงก์ไปยังบทความของการแข่งขัน (แสดงผลเฉพาะในช่องของตาราง) แสดงคะแนนสะสมของอีซัก อาจาร์ ในการแข่งขันฟอร์มูลาวันชิงแชมป์โลก 2026 แสดงคะแนนสะสมของอีซัก อาจาร์ ในการแข่งขันฟอร์มูลาวันชิงแชมป์โลก 2026 พร้อมสีพื้นหลังสำหรับในช่องของตาราง แสดงอันดับของคีมี อันโตเนลลี ในการแข่งขันฟอร์มูลาวันชิงแชมป์โลก 2026 พร้อมสีพื้นหลังสำหรับในช่องของตาราง
ชาวอินเดียพลัดถิ่น (ISO: ภารตียะ ปรวาสี) ชื่อทางการ ชาวอินเดียผู้อาศัยอยู่นอกประเทศ (Non-Resident Indians - NRI) และ ผู้มีเชื้อสายอินเดีย (People of Indian Origin - PIO) คือบุคคลเชื้อสายอินเดียที่อาศัยอยู่หรือมีถิ่นกำเนิดนอกประเทศอินเดีย ตามคำนิยามของรัฐบาลอินเดีย ชาวอินเดียที่อาศัยอยู่นอกประเทศอินเดียคือพลเมืองอินเดียที่ปัจจุบันไม่ได้อาศัยอยู่ในอินเดีย ในขณะที่คำว่า ผู้มีเชื้อสายอินเดีย หมายถึงบุคคลที่เกิดหรือมีบรรพบุรุษเป็นชาวอินเดียแต่เป็นพลเมืองของประเทศอื่นที่ไม่ใช่อินเดีย (โดยมีข้อยกเว้นบางประการ) สิทธิพลเมืองของอินเดียในต่างประเทศ (Overseas Citizenship of India - OCI) มอบให้แก่บุคคลเชื้อสายอินเดีย และบุคคลที่ไม่ใช่บุคคลเชื้อสายอินเดียแต่แต่งงานกับพลเมืองอินเดียหรือบุคคลเชื้อสายอินเดีย บุคคลที่มีสถานะ OCI ​​เรียกว่า พลเมืองอินเดียโพ้นทะเล (Overseas Citizens of India - OCI) สถานะ OCI ​​คือวีซ่าถาวรสำหรับการเดินทางเข้าประเทศอินเดียด้วยหนังสือเดินทางต่างประเทศ จากรายงานของกระทรวงการต่างประเทศอินเดียที่ปรับปรุงล่าสุดเมื่อวันที่ 26 พฤศจิกายน ค.ศ. 2024 ระบุว่า มีชาวอินเดียที่อาศัยอยู่ต่างประเทศ (NRIs) และบุคคลเชื้อสายอินเดีย (PIOs) (รวมถึง OCIs) จำนวน 35.4 ล้านคน ซึ่งนับเป็นกลุ่มชนพลัดถิ่นที่ใหญ่ที่สุดในโลก ทุกปี ชาวอินเดีย 2.5 ล้านคนอพยพไปต่างประเทศ ทำให้อินเดียเป็นประเทศที่มีจำนวนผู้อพยพออกนอกประเทศมากที่สุดในโลก หมายเหตุ อ้างอิง
ในเทวตำนานนอร์ส คแวร์เก็ลเมียร์ (Hvergelmir) เป็นตาน้ำบรรพกาล ซึ่งสันนิษฐานว่าตั้งอยู่ในนิเวิลเฮย์เมอร์ (Niflheimr) ถือเป็นต้นน้ำที่เก่าแก่ที่สุดในบรรดาสามต้นน้ำหลักที่หล่อเลี้ยงรากแก้วของต้นพิภพอึกก์ดราซิลล์ (Yggdrasill) ในหนังสือร้อยกรองเอ็ดดา (Poetic Edda) มีการกล่าวถึงคแวร์เก็ลเมียร์เพียงบทเดียว ซึ่งระบุรายละเอียดไว้ว่า ตาน้ำแห่งนี้คือจุดที่หยาดน้ำจากเขากวางเอย์กซือร์นีร์ (Eikþyrnir) และเป็นตาน้ำที่เป็นต้นกำเนิดของธารน้ำทั้งปวง โดยในบทกวีมีการร่ายรายชื่อมากกว่าสี่สิบสาย อย่างไรก็ตาม ในร้อยกรองเอ็ดดาไม่ได้ระบุเจาะจงว่าตาน้ำนี้ตั้งอยู่ในนิเวิลเฮย์เมอร์ นอกจากนี้ เนื้อหาในส่วนนี้ของร้อยกรองเอ็ดดาน่าจะเป็นการเล่าเนื้อหาหลังจากการสร้างโลกแล้ว มิได้หมายความว่ากวางตัวนี้เป็นผู้ให้กำเนิดน้ำหยดแรกของจักรวาล ในหนังสือร้อยแก้วเอ็ดดา (Prose Edda) โดยสนอร์รี สเตืร์ตลือซอน ระบุว่าคแวร์เก็ลเมียร์เป็นต้นกำเนิดของกลุ่มแม่น้ำเอลิวอการ์ (Élivágar) จำนวนสิบเอ็ดสาย กระแสน้ำเย็นยะเยือกได้ไหลไปรวมกันในห้วงสุญตากินนุงกากัป (Ginnungagap) เมื่อปะทะกับความร้อนจากมูสเป็ลล์สเฮย์เมอร์ (Múspellsheimr) จึงก่อกำเนิดเป็นปฐมยักษ์อีเมียร์ (Ymir) นอกจากนี้ ร้อยแก้วเอ็ดดายังระบุว่านีดฮ็อกเกอร์และอสรพิษอีกมหาศาลอยู่อาศัยบริเวณตาน้ำแห่งนี้ ซึ่งนักวิชาการมองว่านี่คือการตีความและจัดระบบจักรวาลใหม่โดยตัวผู้เขียนเองในภายหลัง อ้างอิง Hve
'Who Will Know' เป็นบทเพลงที่ประพันธ์ขึ้นในปี พ.ศ. 2559 โดย ชิโร ซางิซุ เพื่อใช้เป็นเพลงประกอบภาพยนตร์ สำหรับภาพยนตร์ก็อดซิลล่าในปี พ.ศ. 2559 เรื่อง ชิน ก็อดซิลล่า โดยเป็นเพลงลำดับที่ 13 ในอัลบั้ม ทั้งนี้เสียงเครื่องดนตรีและการปรับจูนเสียงดำเนินการโดยวง London Studio Orchestra ในปี พ.ศ. 2559 เนื้อหาของเพลงพรรณนาถึงความทุกข์ทรมานอย่างต่อเนื่องของ ชิน ก็อดซิลล่า จากการได้รับรังสีและการกลายพันธุ์ ซึ่งเป็นผลมาจากต้นกำเนิดของมันที่เกิดจากขยะนิวเคลียร์ เวอร์ชันอื่น ในอัลบั้มเพลงประกอบภาพยนตร์ ชิน ก็อดซิลล่า รูปแบบซีดี มีเวอร์ชันที่แตกต่างจากที่ปรากฏในภาพยนตร์เล็กน้อย โดยในอัลบั้มจะมีช่วงนำ (Intro) ที่เป็นเอกลักษณ์ ในขณะที่เวอร์ชันในภาพยนตร์จะเน้นไปที่เครื่องสายมากกว่า ส่วนเวอร์ชันดั้งเดิมนั้นเริ่มต้นด้วยเสียงฟลูต นอกจากนี้ยังมีเวอร์ชันบรรเลง (Instrumental) เป็นโบนัสแทร็กในแผ่นซีดี ซึ่งเวอร์ชันนี้จะใช้เครื่องสายดำเนินทำนองทั้งหมด ในปี พ.ศ. 2560 โยโกะ ทากาฮาชิ ได้ขับร้องเพลง 'Who Will Know' ในรูปแบบการแสดงสดสำหรับคอนเสิร์ต Shin Godzilla vs. Evangelion Symphony ซึ่งถูกบรรจุเป็นเพลงลำดับที่ 9 จากทั้งหมด 10 เพลงในแผ่นที่ 2 ของอัลบั้มบันทึกการแสดงสด นอกจากนี้ ในปี พ.ศ. 2560 ยังมีการสร้างเวอร์ชันเพิ่มเติมอีกสองเวอร์ชัน ได้แก่ เวอร์ชัน Furusato และเวอร์ชัน Snedronningen รายชื่อเวอร์ชันทั้งหมด เวอร์ชันต่าง ๆ ของเพลงนี้ประกอบด้วย: Who Will Know (24 Bigslow) - เวอร์ชันที่ใช้ในภาพยนตร์ ชิน ก็อดซิลล่า ระหว่างฉากการพ่นลำแสงปรมาณู (Atomic Breath) Who Will Know (24 Bigslow strings) - เวอร์ชันบรรเลงด้วยเครื่องสายเพียงอย่างเดียว Who Will Know (Furusato) - เวอร์ชันปี พ.ศ. 2560 ขับร้องโดย โยโกะ ทากาฮาชิ ซึ่งมีเนื้อร้องส่วนใหญ่เป็นภาษาญี่ปุ่น Who Will Know (Snedronningen) - เวอร์ชันทางเลือกของเวอร์ชัน Furusato Who Will Know (Tragedy) - เวอร์ชันขยายของเพลง ซึ่งมักถูกเรียกกันว่าเป็นเวอร์ชันภาษาญี่ปุ่นของ 24 Bigslow อ้างอิง แหล่งข้อมูลหลัก อ่านเพิ่มเติม
ซาราห์ สายสกุลเศรษฐ์ (เกิด 28 มกราคม พ.ศ. 2535) เข้าสู่วงการโดยประกวด มิสยูนิเวิร์สไทยแลนด์ 2553 โดยเธอสามารถผ่านเข้ารอบ 44 คนสุดท้ายมาได้ และก็ยังประกวด มิสมอเตอร์โชว์ 2010 และชนะเลิศ Ray Idol Search 2013 และนางสงกรานต์ชลบุรี 2558 และโด่งดังจากละครเรื่อง นางสิบสอง โดยรับบทเป็น ปี่ คนที่ 10 ประวัติ ชื่อ: น.ส. ซาร่าห์ สายสกุลเศรษฐ์ (ภาษาอังกฤษ: Sarah Saisakulset) วันเกิด: 28 มกราคม พ.ศ. 2535 ภูมิลำเนา: จังหวัดพิจิตร (ประเทศไทย) ส่วนสูง: ประมาณ 167 ซม. น้ำหนัก: ราว 54 กก. การศึกษา: ตอนนั้นกำลังศึกษาปริญญาตรี คณะมนุษยศาสตร์ สื่อสารมวลชน ที่ มหาวิทยาลัยรามคำแหง เส้นทางในวงการนางแบบ ซาร่าห์เป็นที่รู้จักจากการเป็น นางแบบและผู้ชนะการประกวด Ray Idol Search ปี 2013 ซึ่งเป็นเวทีค้นหานางแบบรุ่นใหม่โดย นิตยสาร Ray – นิตยสารแฟชั่นยอดนิยมในไทย เธอได้รับตำแหน่ง Ray Idol Search 2013 พร้อมเงินรางวัลและโอกาสขึ้น ปกนิตยสาร Ray รวมถึงรางวัลพิเศษอื่น ๆ จากผู้สนับสนุนงานประกวดด้วย สไตล์และภาพลักษณ์ ในช่วงประกวดและช่วงเวลาที่เป็นที่รู้จัก ซาร่าห์มีลุคหวาน ๆ และมีความเป็น ญี่ปุ่นสไตล์ ซึ่งได้รับความสนใจจากแฟนแฟชั่นและสื่อในตอนนั้น ผลงานการประกวด ปี เวที ผลการประกวด 2553 มิสยูนิเวิร์สไทยแลนด์ 2553 เข้ารอบ 44 คนสุดท้าย 2553 นางสาวไทย 2553 เข้ารอบ 18 คนสุดท้าย 2553 มิสมอเตอร์โชว์ 2010 รองอันดับ 2 2556 Ray Idol Search 2013 ชนะเลิศ 2558 นางสงกรานต์ชลบุรี 2558 ชนะเลิศ ผลงานการแสดง ปี ละคร บทบาท 2562 นางสิบสอง ปี่ (คนที่ 10 ) 2563 พระรถเมรี มเหสีปี่ 2563 ขุนแผนแสนสะท้าน กุหลาบ อ้างอิง
ภาพเขียนพรรณาสกีรเนซ ในหนังสือร้อยกรองเอ็ดดาฉบับของสวีเดน 1893 ในเทวตำนานนอร์ส สกีรเนซ (Skírnir) ซึ่งนามมีความหมายว่า ผู้วิโรจน์ คือคนสนิทและผู้รับใช้ที่ไว้ใจได้ที่สุดของเฟร็วเยอร์ (Freyr) อย่างไรก็ตาม ตัวตนของสกีรเนซค่อนข้างมีความลึกลับ ในหนังสือระบุว่า เขาได้ตอบกลับนางยักษ์แกร์ดาว่าตัวเขานั้น ไม่ใช่พราย (Elf) ไม่ใช่อาศิรเทพ (Æsir) และไม่ใช่วนาเทพ (Vanir) นักวิชาการหลายคนจึงเชื่อว่าสกีรเนซไม่มีตัวตนอยู่จริงในฐานะปัจเจกบุคคล แต่เขาคือตัวแทนแห่งแสงสว่าง หรือเป็นอำนาจอีกภาคหนึ่งของเฟร็วเยอร์ ร้อยกรองเอ็ดดา ในร้อยกรองเอ็ดดา (Poetic Edda) บทกวี Skírnismál (ภาษิตสกีรเนซ) เล่าถึงเหตุการณ์ที่เฟร็วเยอร์ตกหลุมรักนางยักษ์แกร์เดอร์ (Gerðr) บุตรีของยักษ์กึเมียร์ (Gymir) จนกินไม่ได้นอนไม่หลับ สกีรเนซจึงอาสาฝ่าอันตรายไปยังยอตุนเฮย์เมอร์ (Jötunheimr) เพื่อสู่ขอนาง โดยทูลขอม้ากีบโลหิต (Blóðughófi) เพื่อให้ฝ่ากำแพงเพลิงและดาบวิเศษที่กวัดแกว่งต่อสู้ได้เอง เฟร็วเยอร์ก็ตกลงตามนั้น เมื่อสกีรเนซฝ่ากำแพงไฟเข้าไปพบแกรเดอร์ เขาเริ่มเจรจาด้วยไมตรีโดยเสนอสมบัติของทวยเทพ 2 ชิ้น ได้แก่ แอปเปิลทองคำจำนวน 11 ผล ซึ่งเป็นผลไม้อมฤตแห่งความเยาวัยของทวยเทพ และแหวนดราอุปเนียร์ (Draupnir) แหวนที่เคยเป็นของจอมเทพโอดินน์ แต่แกร์เดอร์ก็ไม่สนใจและบอกว่าบิดานางมีทรัพย์สมบัติและทองคำมากพอแล้ว ไม่จำเป็นต้องง้อสมบัติของเทพ สกีรเนซอัปจนหนทางจึงชักดาบวิเศษออกมาจ่อคอแกรเดอร์ แล้วขู่ว่าจะตัดหัวนางทิ้งถ้านางยังดื้อดึ งแต่แกรเดอร์มีความหยิ่งทะนงและไม่กลัวตาย นางท้าทายให้สกีรเนซลงมือ และบอกว่าพ่อนางพร้อมจะดวลดาบกับเขาทุกเมื่อ สกีรเนซจึงใช้ไพ่ใบสุดท้ายที่น่ากลัวที่สุดนั่นคือศาสตร์มืดโบราณ เขาชูไม้กายสิทธิ์ขึ้นมาแล้วเริ่มร่ายสลักอักขรรูนสาปแกรเดอร์ โดยขู่ว่าถ้านางปฏิเสธเฟร็วเยอร์ นางจะกลายเป็นหญิงอัปลักษณ์ นางจะถูกเนรเทศให้ไปอยู่สุดขอบดินแดนคนตาย และต้องแต่งงานกับยักษ์น้ำแข็งสามหัว อาหารที่นางกินจะมีรสชาติปานสิ่งปฏิกูล แกรเดอร์เมื่อได้ยินคำสาปดังกล่าวก็เกิดความกลัว นางรีบตอบตกลงว่าจะยอมพบและแต่งงานกับเฟร็วเยอร์ ร้อยแก้วเอ็ดดา ในร้อยแก้วเอ็ดดา (Prose Edda) สกีรเนซมีบทบาทสำคัญในการพิทักษ์ความมั่นคงของอาสการ์เดอร์ (Ásgarðr) เขาคือทูตที่จอมเทพโอดินน์ (Óðinn) ส่งตัวไปยังสวาร์ตอัลฟ์เฮย์เมอร์ (Svartálfaheimr) เพื่อว่าจ้างให้สร้างเกลย์ปนีร์ (Gleipnir) ตรวนเวทเส้นบางเฉียบที่สร้างจากสิ่งที่เป็นไปไม่ได้ 6 ประการ ซึ่งถูกนำมาใช้พันธนาการหมาป่าเฟ็นรีร์ (Fenrir) อ้างอิง Skir
ในเทวตำนานนอร์ส เฮย์มดัลเลอร์ (Heimdallr) คือหนึ่งในเทพที่สำคัญที่สุดของวงศ์อาศิรเทพ (Æsir) มีสมญานามว่า 'เทพผู้ขาวผ่อง' และเป็นผู้พิทักษ์แดนเทพ บทบาทหลักของเขาคือการยืนเฝ้ายามอยู่ที่เทือกเขาหิมินบยอร์ก (Himinbjörg) ปลายสะพานบิฟร็อสต์ (Bifröst) เพื่อเฝ้าระวังภัยจากพวกยักษ์ เรื่องราวของเขาปรากฏในหนังสือหลักทั้งสองฉบับ ซึ่งให้ข้อมูลในมิติที่แตกต่างกัน ในหนังสือร้อยกรองเอ็ดดา (Poetic Edda) บทบาทของเฮย์มดัลเลอร์เน้นย้ำถึงความเชื่อมโยงกับชะตากรรมของโลกและมนุษยชาติ บทกวี โหริณีพยากรณ์ (Völuspá) ได้กล่าวถึงวินาทีสำคัญที่เขาจะเป่าแตรกยัลลาร์ฮอร์น (Gjallarhorn) ส่งสัญญาณการเริ่มต้นของวันรักนาร็อก (Ragnarǫk) และการเผชิญหน้ากับโลกิ ในบทกวี รีกสาธยาย (Rígsþula) เล่าว่าเฮย์มดัลเลอร์แปลงกายเป็นชายพเนจรนามว่า รีก (Ríg) ได้ร่วมเตียงกับคู่สามีภรรยามนุษย์สามครอบครัวที่ต่างฐานะกัน จนให้กำเนิดบุตรชายสามคน ได้แก่ ทาส (Þræll) ไพร่ (Karl) และขุน (Jarl) ต่อมาในหนังสือร้อยแก้วเอ็ดดา (Prose Edda) โดยสนอร์รี สเตืร์ตลือซอน ได้จัดระบบและขยายความรายละเอียดของเฮย์มดัลเลอร์อย่างมีนัยสำคัญ บทกวี กึลฟากินนิง (Gylfaginning) บรรยายถึงพลังอันเหนือธรรมชาติของเขาอย่างละเอียด ทั้งสายตาที่มองเห็นได้ไกลนับร้อยโยชน์และหูที่ได้ยินเสียงหญ้าและขนแกะงอก โดยอาศัยการนอนหลับเพียงน้อยนิดราวกับนก นอกจากนี้ยังระบุชัดเจนถึงการเป็นอริกับโลกี (Loki) ที่ทั้งคู่ถูกกำหนดให้เป็นศัตรูคู่แค้นที่ต้องต่อสู้กันจนตายตกตามกันในมหาศึกรักนาร็อก อ้างอิง Heim
โอดินด์ตรัสคำสุดท้ายต่อบัลเลอร์ ในเทวตำนานนอร์สและเทวตำนานเยอรมัน บัลเดอร์ (Baldr) คือโอรสแห่งจอมเทพโอดินน์และมหาเทพีฟริกก์ พระองค์เป็นเทพแห่งแสงสว่าง ความบริสุทธิ์ และความเมตตา ผู้เปี่ยมด้วยรัศมีอันงดงามและเป็นที่รักยิ่งของสรรพสิ่ง แต่โศกนาฏกรรมของเขากลับเป็นจุดเริ่มต้นแห่งวันโลกาวินาศ เมื่ออ้างอิงจากร้อยกรองเอ็ดดา (Poetic Edda) การสิ้นชีพของบัลเดอร์คือเหตุการณ์ที่สั่นคลอนรากฐานของสวรรค์ บทกวี โหริณีพยากรณ์ (Völuspá) บันทึกว่านี่คือปฐมสัญญาณแห่งมหาศึกรักนาร็อก (Ragnarök) ขณะที่บท บัลเดอร์สุบิน (Baldrs draumar) ได้เล่าถึงลางร้าย เมื่อโอดินน์ต้องทรงม้าสเลปนีร์ลงไปยังยมโลกเพื่อปลุกวิญญาณแม่มดขึ้นมาทำนายฝันของพระโอรส ซึ่งคำทำนายระบุชัดว่าบัลเดอร์จะสิ้นชีพด้วยน้ำมือของฮอดเดอร์ (Hǫðr) เทพตาบอดผู้เป็นอนุชาของตน ในร้อยแก้วเอ็ดดา (Prose Edda) ตอน กึลฟากินนิง (Gylfaginning) ได้ขยายรายละเอียดอันน่าสะเทือนใจนี้ มหาเทพีฟริกก์พยายามฝืนชะตากรรมโดยขอคำสาบานจากสรรพสิ่งและสรรพธาตุในจักรวาล ไม่ให้ทำอันตรายบัลเดอร์ จนเขาถูกคิดว่าเป็นอมตะ แต่เทพโลกี (Loki) ใช้อุบายจนล่วงรู้ว่าต้นมิสเซิลโท (Mistletoe) ไม้พุ่มเตี้ยที่ขึ้นอยู่ทั่วไปโดยรอบสวรรค์ เป็นสิ่งเดียวที่ถูกมองข้าม โลกีจึงนำกิ่งของมันมาเหลาเป็นศร และหลอกให้ฮอดเดอร์ยิงใส่บัลเดอร์ ฮอดเดอร์คิดว่าบัลเดอร์เป็นอมตะก็ยิงศรใส่บัลเดอร์จนสิ้นชีพ เทพหนุ่มนามว่าแฮร์มอดร์ (Hermóðr) อาสาขี่ม้าสเลปนีร์ควบลงไปยมโลก เจรจากับเทพีเฮ็ล (Hel) ขอไถ่ถอนดวงวิญญาณของบัลเดอร์ เฮ็ลยื่นเงื่อนไขว่าสรรพสิ่งทั่วจักรวาลจะต้องหลั่งน้ำตาไว้อาลัยแก่บัลเดอร์ เขาจึงจะได้รับการปลดปล่อย แฮร์มอดร์นำข่าวนี้กลับมาและเกือบจะทำสำเร็จ แต่ความหวังพังทลายลงเมื่อนางยักษ์เฒ่านามว่า ซ็อกก์ (Þökk) ซึ่งแท้จริงคือโลกีจำแลงกายมา ปฏิเสธที่จะหลั่งน้ำตา บัลเดอร์จึงต้องติดอยู่ในยมโลก แต่ตำนานได้ระบุว่า ท้ายที่สุดบัลเดอร์จะฟื้นคืนชีพกลับมาจากยมโลกอีกครั้งหลังรักนาร็อกสิ้นสุด เพื่อปกครองโลกใหม่ที่เขียวขจี อ้างอิง Bal
เป็นซีรีส์ไลต์โนเวลญี่ปุ่นที่เขียนโดยคาซามิ ซาวาตาริ และวาดภาพประกอบโดยอาจิกิ ซีรีส์นี้เริ่มเผยแพร่ในรูปแบบเว็บโนเวลบนเว็บไซต์โชเซ็ตสึกะ นิ นาโร ตั้งแต่เดือนมิถุนายน พ.ศ. 2562 ถึงเดือนมีนาคม พ.ศ. 2564 ก่อนที่จะได้รับการตีพิมพ์โดยโชงากูกัง ภายใต้สำนักพิมพ์กากาก้าบุงโกะ ในเดือนธันวาคม พ.ศ. 2562 โดย ณ เดือนมีนาคม พ.ศ. 2569 มีการตีพิมพ์หนังสือไปแล้ว 12 เล่ม และหนังสือรวมเรื่องสั้นอีก 1 เล่ม มังงะที่วาดภาพประกอบโดย Kaya Tetsuyama เริ่มตีพิมพ์ในบริการ MangaONE และ Ura Sunday ในเดือนพฤษภาคม พ.ศ. 2563 และได้รวบรวมเป็นเล่มทังโกบง จำนวน 10 เล่ม ณ เดือนมีนาคม พ.ศ. 2569 ซีรีส์อนิเมะโทรทัศน์ที่ผลิตโดยเทซูกะโปรดักชัน มีกำหนดออกอากาศในปี พ.ศ. 2569 เรื่องย่อ ซีรีส์เรื่องนี้เป็นเรื่องราวของโอชิโอะ โซตะ นักเรียนมัธยมปลายปีสอง และพนักงานพาร์ทไทม์ที่คาเฟ่ของครอบครัว วันหนึ่ง เขาช่วยเพื่อนร่วมชั้นอย่าง ซาโต โคฮารุ หลังจากที่ลูกค้าคนอื่น ๆ พยายามล่วงเกินเธอ โดยทั้งโซตะและโคฮารุต่างก็มีใจให้กัน จึงถือเป็นการเริ่มต้นความสัมพันธ์ ตัวละคร ; นักเรียนมัธยมปลายปีสองที่ทำงานพาร์ทไทม์ที่คาเฟ่ของครอบครัว เขาโพสต์รูปภาพของคาเฟ่ลงในโซเชียลมีเดีย ซึ่งบัญชีของร้านกาแฟนั้นมีผู้ติดตามมากกว่า 5,000 คน โดยโคฮารุแอบชอบเขาอยู่ ; เพื่อนร่วมชั้นของโซตะและรักแรกของเขา เธอได้รับฉายาว่า 'ซาโตะซังเทพแห่งเกลือ' เนื่องจากบุคลิกที่เย็นชาของเธอ ซึ่งเธอผูกมิตรกับโซตะหลังจากเห็นรูปภาพในโซเชียลมีเดียของเขา ซึ่งทำให้เธอสนใจเพราะฝีมือการถ่ายภาพของเธอเองนั้นแย่ โดยมีการเปิดเผยว่าเธอแอบชอบเขามาตั้งแต่ตอนที่เขาเข้ามาเรียนแล้ว ; เพื่อนสนิทของโซตะซึ่งเป็นที่นิยมในหมู่สาว ๆ เขามักจะให้คำแนะนำต่าง ๆ แก่โซตะอยู่เสมอ ; ลูกพี่ลูกน้องของโคฮารุ และเป็นนักเรียนมัธยมต้นที่ห่วงใยเธอมาก สื่อ ไลต์โนเวล ซีรีส์นี้เขียนโดยคาซามิ ซาวาตาริ และวาดภาพประกอบโดยอาจิกิ โดยเริ่มแรกเผยแพร่ในรูปแบบเว็บโนเวลบนเว็บไซต์โชเซ็ตสึกะ นิ นาโร เมื่อวันที่ 19 มิถุนายน พ.ศ. 2562 ภายใต้ชื่อเรื่อง ชิโอไตโอ โนะ ซาโตซัง, โคโน มาเอ นันปะ การะ ทาซูเกเตะ การะ นันกะ โอเระ นิ ดาเกะ เมจากุจะ อามากุไน? (塩対応の佐藤さん、この前ナンパから助けてからなんか俺にだけメチャクチャ甘くない？) ต่อมา ซาวาตาริได้ลบซีรีส์ดังกล่าวออกจากเว็บไซต์เมื่อวันที่ 7 มีนาคม พ.ศ. 2564 เนื่องจากไม่มีเวลาทำงานต่อ และเนื้อหาแตกต่างจากฉบับที่เผยแพร่ไปแล้ว ต่อมาโชงากูกังได้ซื้อลิขสิทธิ์ซีรีส์นี้ไปตีพิมพ์ภายใต้สำนักพิมพ์กากาก้าบุงโกะ โดยเริ่มตั้งแต่วันที่ 18 ธันวาคม พ.ศ. 2562 โดย ณ เดือนมีนาคม พ.ศ. 2569 มีการตีพิมพ์หนังสือไปแล้ว 12 เล่ม และหนังสือรวมเรื่องสั้นอีก 1 เล่ม นอกจากนี้ ยังมีการวางจำหน่ายหนังสือเสียงของเล่มแรกด้วย
โรงพยาบาลท่าวังผา ตั้งอยู่เลขที่ 84 หมู่ที่ 1 บ้านดอนชัย ตำบลท่าวังผา อำเภอท่าวังผา จังหวัดน่าน ก่อตั้งขึ้นเมื่อปี พ.ศ. 2526 เป็นโรงพยาบาลประจำอำเภอ อำเภอท่าวังผา จังหวัดน่าน ปัจจุบันเป็นโรงพยาบาลชุมชนขนาด 30 เตียง ประวัติ ประวัติก่อตั้ง เมื่อปี พ.ศ. 2526 ได้ดำเนินการก่อสร้างโรงพยาบาลขนาด 10 เตียง ตั้งอยู่เลขที่ 186 หมู่ที่ 4 บ้านสบยาว ตำบลท่าวังผา อำเภอท่าวังผา จังหวัดน่าน บนเนื้อที่ 11 ไร่ และในวันที่ 2 เมษายน พ.ศ. 2528 ได้เปิดทำการเป็นโรงพยาบาลชุมชน ขนาด 10 เตียง และในเดือนพฤษภาคม พ.ศ. 2531 ได้ต่อเติมอาคารผู้ป่วยพิเศษ จำนวน 2 ห้อง โดยใช้เงินกองทุนบัตรสุขภาพ ต่อมาในปี พ.ศ. 2533 ได้รับจัดสรรงบประมาณเพื่อยกฐานะจากโรงพยาบาลชุมชนขนาด 10 เตียง เป็น 30 เตียง โดยได้ย้ายที่ทำการมาอยู่ ณ ที่ตั้งแห่งใหม่คือในปัจจุบัน เนื่องจากสถานที่ไม่เพียงพอ และได้ก่อสร้างอาคารเสร็จ เมื่อเดือนสิงหาคม พ.ศ. 2534 แต่ยังไม่สามารถเปิดดำเนินการได้ เนื่องจากสภาพพื้นที่ไม่พร้อม และขาดแคลนสาธารณูปโภค ต่อมาในเดือนสิงหาคม พ.ศ. 2536 ได้เริ่มก่อสร้างระบบประปาชั่วคราว ณ ที่ทำการแห่งใหม่ โดยใช้เงินบำรุงโรงพยาบาล ต่อมาเมื่อวันที่ 12 พฤศจิกายน พ.ศ. 2536 ได้ย้ายที่ทำการโรงพยาบาลและเปิดให้บริการ ณ ที่ทำการแห่งใหม่ จนถึงปัจจุบัน อ้างอิง
อัฑฒ์ หิรัณยากาศ เป็นศัลยแพทย์ชาวไทยที่มีความชำนาญด้านศัลยกรรมลำไส้ใหญ่และทวารหนักโดยใช้เทคโนโลยีหุ่นยนต์และส่องกล้อง ปัจจุบันดำรงตำแหน่งผู้อำนวยการสถาบันโรคมะเร็งภูเก็ต และผู้อำนวยการศูนย์ศัลยกรรมลำไส้ใหญ่และทวารหนักกรุงเทพ-ภูเก็ต ประวัติและการศึกษา อัฑฒ์สำเร็จการศึกษาแพทยศาสตรบัณฑิตจากมหาวิทยาลัยสงขลานครินทร์เมื่อปี พ.ศ. 2541 และได้รับวุฒิบัตรแสดงความรู้ความชำนาญในการประกอบวิชาชีพเวชกรรม สาขาศัลยศาสตร์ในปี พ.ศ. 2545 ต่อมาในปี พ.ศ. 2562 เขาสำเร็จการศึกษาระดับปริญญาเอก (PhD) จากมหาวิทยาลัยเจมส์คุ้ก ประเทศออสเตรเลีย โดยมุ่งเน้นการวิจัยด้านศัลยกรรมลำไส้ใหญ่ นอกจากนี้ เขายังผ่านการฝึกอบรมในระดับสากลหลายแห่ง อาทิ การฝึกอบรมด้านศัลยกรรมลำไส้ใหญ่ ณ โรงพยาบาลมหาวิทยาลัยแห่งชาติสิงคโปร์ และการฝึกอบรมด้านศัลยกรรมผ่านหุ่นยนต์ ณ มหาวิทยาลัยแคลิฟอร์เนีย ซานดิเอโก และมหาวิทยาลัยเกาหลี รวมถึงการฝึกอบรมที่คลิฟแลนด์คลินิก รัฐฟลอริดา สหรัฐอเมริกา บทบาทหน้าที่และความเป็นผู้นำ อัฑฒ์ดำรงตำแหน่งผู้ว่าการภาคพื้น (Governor-at-Large) ของวิทยาลัยศัลยแพทย์อเมริกัน (American College of Surgeons หรือ ACS) ประจำประเทศไทย และเป็นผู้ว่าการคณะกรรมการของวิทยาลัยศัลยแพทย์นานาชาติ (ICS) นอกจากนี้เขายังเป็นผู้ก่อตั้งการประชุมวิชาการนานาชาติด้านโรคทางลำไส้ใหญ่และทวารหนัก (International Colorectal Disease Symposium) ในประเทศไทย ซึ่งจัดขึ้นครั้งแรกในปี พ.ศ. 2556 ผลงานวิชาการ เขามีผลงานวิจัยที่ได้รับการตีพิมพ์ในวารสารทางการแพทย์ระดับนานาชาติหลายฉบับ เช่น American Journal of Surgery และ Drugs & Aging โดยมุ่งเน้นเรื่องผลลัพธ์ของการผ่าตัดผ่านกล้องและการผ่าตัดมะเร็งลำไส้ใหญ่แบบเก็บรักษากล้ามเนื้อหูรูด อ้างอิง
เทศบาลตำบลอุดมธัญญา ได้รับฐานะให้เป็นเทศบาลตำบลเมื่อวันที่ 12 กันยายน 2554 มีการแบ่งหมู่บ้านออกเป็น 16หมู่บ้าน อาณาเขตติดต่อ ทิศเหนือ ติดต่อกับ ตำบลเขากะลา อำเภอพยุหะคีรี ทิศใต้ ติดต่อกับ ตำบลพุนกยูง อำเภอตากฟ้า ทิศตะวันออก ติดต่อกับ ตำบลหนองหลวง อำเภอท่าตะโก ทิศตะวันตก ติดต่อกับ ตำบลหัวหวาย อำเภอตาคลี ประวัติความเป็นมา ก่อนปี พ.ศ. 2513 ตำบลอุดมธัญญา เป็นหมู่บ้านในเขตการปกครองของตำบลหัวหวาย อำเภอตาคลี ระยะเวลาย้อนหลังไป 20 ปี ถนนสายตาคลี – ท่าตะโก เป็นเส้นทางรถไฟ และเป็นเส้นทางในการบรรทุกฟืน เป็นเชื้อเพลิงให้กับรถไฟมีการใช้น้ำมันเชื้อเพลิงเป็นตัวขับเคลื่อน ทางรถไฟจึงถูกรื้อถอนเป็นถนนลูกรัง และถนนในปัจจุบันนี้เป็นทางหลวงแผ่นดินหมายเลข3329โดยดูแลและรับผิดชอบโดยแขวงทางหลวงนครสวรรค์ที่2 (ตากฟ้า) ต่อมาในปี พ.ศ. 2513 กระทรวงมหาดไทยได้แยกอำเภอตากฟ้าจากการปกครองออกของอำเภอตาคลี พร้อมกับแยกหมู่บ้านออกจากตำบลหัวหวาย อำเภอตาคลี และตั้งเป็นตำบลชื่อตำบลอุดมธัญญา อำเภอตากฟ้า ประวัติหน่วยงาน ตำบลอุดมธัญญา ได้รับการจัดตั้งจากสภาตำบลอุดมธัญญา เป็นองค์การบริหารส่วนตำบลอุดมธัญญา เมื่อวันที่ 12 มีนาคม 2538 และได้รับการเปลี่ยนแปลงฐานะเป็นเทศบาลตำบลอุดมธัญญา ตามประกาศกระทรวงมหาดไทย เมื่อวันที่ 12 กันยายน พ.ศ. 2554 และมีการเลือกตั้งนายกเทศมนตรีและสมาชิกสภาเทศบาลครั้งแรก ในวันที่ 4 มีนาคม พ.ศ.2555 ปัจจุบันเทศบาลตำบลอุดมธัญญาเป็นเทศบาลตำบลประเภทสามัญ เขตการปกครอง หมู่ที่ 1 บ้านคุ้งพัฒนา หมู่ที่ 2 บ้านล้ำเจริญ หมู่ที่ 3 บ้านดำรงรักษ์ หมู่ที่ 4 บ้านปรายราง หมู่ที่ 5 บ้านอุดมธัญญา หมู่ที่ 6 บ้านพุมะค่า หมู่ที่ 7 บ้านโค้งบ้านใหม่ หมู่ที่ 8 บ้านหัวประแจ หมู่ที่ 9 บ้านไร่ศรัทธาราษฎร์ หมู่ที่ 10 บ้านแคทราย หมู่ที่ 11 บ้านหนองสุขสันต์ หมู่ที่ 12 บ้านสระเกตุโมรี หมู่ที่ 13 บ้านพุม่วง หมู่ที่ 14 บ้านหลักสิบเก้า หมู่ที่ 15 บ้านหนองกระเปียน หมู่ที่ 16 บ้านหนองรั้ว การศึกษา โรงเรียนมัธยมศึกษา + ลำดับที่ ชื่อโรงเรียน หมายเหตุ 1 โรงเรียนอุดมธัญญาประชานุเคราะห์ โรงเรียนประถมศึกษา + ลำดับที่ ชื่อโรงเรียน หมายเหตุ 1 โรงเรียนบ้านล้ำเจริญ 2 โรงเรียนบ้านดำรงรักษ์(ประชาอุทิศ) ขยายโอกาส 3 โรงเรียนบ้านอุดมธัญญา 4 โรงเรียนบ้านพุมะค่า 5 โรงเรียนบ้านไร่ศรัทธาราษฎร์ 6 โรงเรียนบ้านแคทราย 7 โรงเรียนบ้านหนองสุขสันต์ 8 โรงเรียนบ้านสระเกตุโมรี 9 โรงเรียนบ้านหลักสิบเก้า
แคนน้อย เป็นตำบลในอำเภอคำเขื่อนแก้ว จังหวัดยโสธร เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลแคนน้อยตั้งแต่ปี พ.ศ. 2539 ที่ตั้งและอาณาเขต ตำบลแคนน้อย มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลนาคำ ทิศตะวันออก ติดต่อกับตำบลดงแคนใหญ่ ทิศใต้ ติดต่อกับตำบลบึงแก ตำบลโนนทราย และตำบลบากเรือ (อำเภอมหาชนะชัย) ทิศตะวันตก ติดต่อกับตำบลลุมพุก ประวัติ พื้นที่เดิมมีพวกย้อพวกขอมอยู่ก่อนแล้วโยกย้ายหนี ย้อขอมตั้งอยู่ที่ใต้บ้าน สวนพ่อใหญ่ครูใบและป่าช้าอยู่ที่หนองพุก เมื่อท้าวชัยบัณฑิตมาเห็นทำเลมีหนองน้ำ มีโนนป่าไม้สูงอุดมสมบูรณ์จึงสร้างบ้านเรือนอยู่ ซึ่งท่านได้เป็นผู้นำหมู่บ้าน โดยตั้งชื่อบ้านเอานามของไม้แคนหรือไม้ตะเคียนซึ่งมีโคนเหง้าอยู่ที่ท้ายหนองบ้านในปัจจุบัน ซึ่งมีชื่อเดิมของหมู่บ้านว่า ดงแคนน้อย ก่อนที่ปี พ.ศ. 2526 ได้แยกหมู่ 1,13 บ้านแคนน้อย, หมู่ 5 บ้านดอนเดือยไก่, หมู่ 9 บ้านหนองเลิง, หมู่ 11 บ้านดอนมะยาง และหมู่ 12 บ้านโนนเมืองน้อย รวม 6 หมู่บ้านออกมาตั้งเป็น ตำบลแคนน้อย การปกครองส่วนภูมิภาค การปกครองส่วนภูมิภาค ตำบลแคนน้อยแบ่งพื้นที่การปกครองออกเป็น 7 หมู่บ้าน ได้แก่ หมู่ที่ 1 บ้านแคนน้อย หมู่ที่ 2 บ้านแคนน้อย หมู่ที่ 3 บ้านหนองเลิง หมู่ที่ 4 บ้านดอนเดือยไก่ หมู่ที่ 5 บ้านดอนมะยาง หมู่ที่ 6 บ้านโนนเมืองน้อย หมู่ที่ 7 บ้านดอนมะฮวน อ้างอิง แคนน้อย แคนน้อย
ยัวร์เอไอสล็อปบอร์สมี เป็นเว็บไซต์และการทดลองทางสังคมที่สร้างขึ้นโดยมิฮีร์ มาโรจู นักเขียนโปรแกรม ทำหน้าที่ล้อเลียนแบบจำลองภาษาขนาดใหญ่ เช่น แชตจีพีที และคล็อด โดยจะกำหนดคำถาม และทำการจับคู่ผู้ใช้กับผู้ใช้จากการสุ่ม โดยใช้ข้อมูลที่ป้อนเข้ามา แทนที่จะเป็นการตอบกลับจากแบบจำลองภาษาขนาดใหญ่ เว็บไซต์นี้ยังให้ความสามารถในการขอคำตอบแบบตัวอักษรหรือภาพวาดจากระบบปัญญาประดิษฐ์ ควบคู่ไปกับความสามารถในการสวมบทบาทในการเป็นแชทบอทปัญญาประดิษฐ์ด้วยตัวจับเวลาถอยหลัง 75 วินาที หรือตัวจับเวลาถอยหลัง 150 วินาทีเมื่อเปิดใช้งาน 'thinking mode' ในเดือนมีนาคม ค.ศ. 2026 เว็บไซต์ดังกล่าวมียอดเข้าชมถึง 50 ล้านครั้ง และมีผู้ใช้งานพร้อมกัน 16,000 คน เบื้องหลัง ในการสัมภาษณ์กับฟาสต์คอมปะนี มาโรจู ได้รับแรงบันดาลใจจากความไม่พอใจของเขาต่อปัญญาประดิษฐ์ที่แพร่กระจายไปทั่วอินเทอร์เน็ต ด้วยเนื้อหาที่สร้างโดยปัญญาประดิษฐ์ในการสร้างเว็บไซต์ โดยกล่าวว่าเว็บไซต์นี้เกิดจาก 'ความไม่พอใจต่อศิลปะจากปัญญาประดิษฐ์ และการแพร่กระจายของปัญญาประดิษฐ์ ซึ่งทำให้ชีวิตของศิลปินแย่ลง และยังทำให้อินเทอร์เน็ตเต็มไปด้วยเนื้อหาสล็อปที่ไร้คุณภาพ' ภาพรวม ภาพหน้าจอจากส่วนหนึ่งของเกมที่ผู้ใช้ได้ตอบสนองต่อข้อความของผู้ใช้อื่น เว็บไซต์นี้มีระบบเครดิต โดยผู้ใช้ที่เล่นครั้งแรกจะได้รับ 1 เครดิตฟรี ทุก ๆ 10 นาที หากผู้ใช้ไม่มีเครดิตจะได้รับ 2 เครดิต เมื่อใช้เครดิตหมดแล้ว ผู้ใช้จะไม่สามารถทำตามคำสั่งได้อีก เว้นแต่จะได้รับเครดิตเพิ่ม ผู้ใช้สามารถรับเครดิตได้โดยการทำตามคำสั่งของผู้ใช้อื่นโดย 'เล่นเป็นปัญญาประดิษฐ์' ภายในเวลา 60 วินาที คำสั่งอาจเป็นการตอบเป็นลายลักษณ์อักษร หรือการวาดภาพเพื่อให้ผู้ใช้อื่นทำตามคำสั่งนั้น จำนวนเครดิตสูงสุดที่ผู้ใช้สามารถมีได้คือ 10 เครดิต และไม่สามารถเกินขีดจำกัดสูงสุดได้ ผลตอบรับ เว็บไซต์นี้ได้รับความสนใจและคำชมจากผู้ใช้ในเอ็กซ์ และจากชุมชนออนไลน์ต่าง ๆ มากมาย เรเชล ไคลีย์ จาก เดอร์เดลีดอต ได้เขียนว่า 'ส่วนที่ดีที่สุดของเกมนี้คือไม่มีวิธีที่จะถูกหรือผิด จริง ๆ มนุษย์ไม่ใช่แบบจำลองภาษาขนาดใหญ่ที่ได้รับการฝึกฝนเกี่ยวกับเนื้อหาที่มีลิขสิทธิ์ และบนอินเทอร์เน็ตเสรีทั้งหมด แต่เรายังคงจดจำข้อมูลบางส่วนที่เราได้เรียนรู้จากสิ่งเหล่านั้นตลอดช่วงชีวิตของเรา ในขณะเดียวกันก็มีความสามารถในการสร้างสรรค์' คริส เทย์เลอร์ จากแมชเอเบิล ได้เรียกเว็บไซต์นี้ว่า 'ดูงุ่มง่าม และน่าดึงดูด' นิโคล คาร์เพนเตอร์ จากอาฟเตอร์แมทได้เขียนว่าเว็บไซต์นี้ทำให้เธอนึกถึง 'ความโกลาหลในแบบมนุษย์' อ้างอิง